Die Altfranzösischen Romane der St. Marcus Bibliothek. 2345 
coD.v. mais rien ne uuelent fer: ains sont si asotis 
ch’ il se cuident defandre uer nous, ce lour est uis; 
mais ie li ay bien dit che i seront asailis 
auant che soit tiers iors. dist le rois de Paris 
“bien li sera atendu ce che li aues promis.” 
lour comanda ä drecier suen trief as pres floris, 
e li autres apres pour plains e pour laris. 
e ceus l’otroierent ch’estoient de ce apris. 
la soir apres super le roi da seint Donis 
enuoia mantinant par Rolland le marchis 
e par tous siens barons de plus sauoir garnis. 
a un consil li treist de ioste un pleseis. 
“seignour, ce dist le roy, “par dieu de paradis, 
cestour de ceste uille sont mout fous e ardis 
quand se cuident uer nous defandre en cist pais, 
uoiant che nous auons trou gregnour pas conquis. 
ond ie pri che entre uous soit tiel consil eslis 
che auant troi iors soient ces paiens mors € aquis.” 
Quand sa parole oit Garlle e sa raison fenie, 
tout primeran parla Rigard de Normendie, 
e dist “droit emperier, se dieu me beneie, 
ie feroie as paiens conotre lour folie, 
quand tant orgoilous sont e plains de sourcuidie 
che contre nous cuident tenir la uille antie, 
uoiant che uencu auons des meilors grand partie. 
mais se seray creu, demain auant complie 
nous la donrons l’asaut, chi ch’en plour ou chi en rie. 
e mout tost la uencrons, con le cuer le m’afıe: 
car la uille n’est pas de buene giant garnie, 
pour ce che Estorgant meina en sa compeignie 
la flour de sa gient, quand fist de ci departie. 
e la fose est petite, ne n’i a d’ieue mie, 
ne ia fors che le mur che auquant nous contrelie. 
mes pues q’il n’est la uille de buene giant reamplie, 
petit uaudront lour murs, se ele uient asailie 
